****

REPUBLIKA HRVATSKA

POŽEŠKO SLAVONSKA ŽUPANIJA

 OPĆINA BRESTOVAC

 Načelnik

KLASA:011-01/19-01/01

URBROJ:2177-02/03-19-1

Brestovac,8.siječnja 2018.g.

 Na temelju članka 13. Zakona o pravu na pristup informacijama («Narodne novine« br. 25/13 i 85/15) i članka 46.Statuta Općine Brestovac (Službeni glasnik Općine Brestovac broj 2/2018) Općinski načelnik Općine Brestovac dana 08.01.2019.g., donio je

O D L U K U

O IMENOVANJU SLUŽBENIKA ZA INFORMIRANJE

Članak 1.

Marija Barunović, službenica u Jedinstvenog upravnog odjela Općine Brestovac određuje se za službenu osobu mjerodavnu za rješavanje ostvarivanja prava na pristup informacijama (u daljnjem tekstu: službenik za informiranje).

Članak 2.

 Službenik za informiranje:

* obavlja poslove redovitog objavljivanja informacija,
* rješava pojedinačne zahtjeve za pristup informacijama i ponovne uporabe informacija,
* unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela Općine Brestovac,
* osigurava neophodnu pomoć podnositeljima zahtjeva u vezi s ostvarivanjem prava

utvrđenih Zakonom o pravu na pristup informacijama,

* vođenja službenog upisnika o zahtjevima, postupcima i odlukama o ostvarivanju prava na pristup informacijama.

Članak 3.

Korisnik prava na pristup informacijama i ponovnu uporabu informacija ( u daljnjem tekstu: korisnik) ostvaruje pravo na pristup informaciji podnošenjem usmenog ili pisanog zahtjeva Općini Brestovac.

Pisani zahtjev sadrži: naziv i sjedište tijela javne vlasti kojem se podnosi, podatke koji su važni za prepoznavanje tražene informacije, ime i prezime i adresu fizičke osobe podnositelja zahtjeva, tvrtku odnosno naziv pravne osobe i njezino sjedište. Pisani zahtjev podnosi se osobno ili poštom na adresu: Općina Brestovac,Požeška 76, 34322 Brestovac, kao i putem elektroničke komunikacije na adresu: opcina-brestovac@po.t-com.hr.

Usmeni zahtjev podnosi se osobno kod službenika za informiranje, na adresi Požeška 76, Brestovac, a može se podnijeti i putem telefona na broj 034/241 077. O usmenom zahtjevu sastavlja se službena bilješka.

Pisani i usmeni zahtjevi mogu se podnijeti svakog radnog dana u vremenu od 7.00 do 15.00 sati.

Članak 4.

 Danom stupanja na snagu ove Odluke prestaje važiti Odluka o imenovanju službenika za informiranje (Službeni glasnik Općine Brestovac broj 3/2004).

Članak 5.

 Ova Odluka stupa na snagu danom donošenja, a objaviti će se u «Službenom glasniku Općine Brestovac».

 OPĆINSKI NAČELNIK

 Zdravko Mandić,inž.